stanford-oval/wikipedia huggingface dataset:
סטיבנס מייסון
נישואים וילדים

מייסון התחתן עם ג'וליה אליזבת פלפס בעיר ניו יורק ב-1 בנובמבר 1838. לזוג נולדו שלושה ילדים:
סטיבנס תומסון מייסון ג’וניורהבן (1 באוגוסט 1839 – 27 בינואר 1843)
דורותיאה אליזה מייסון רייט (29 באוקטובר 1840 – 4 באוקטובר 1916) הידועה בשם דורה, היא הייתה כלתו של הסנאטור ויליאם רייט ואשתו של קולונל אדוארד ה. רייט (1824–1913), קצין קריירה בצבא ארצות הברית. דורה ואדוארד רייט היו הוריו של ויליאם מ. רייט, קצין בצבא ארצות הברית שהגיע לדרגת לוטננט גנרל.
תאדאוס פלפס מייסון (11 במרץ 1842 – אפריל 1847)
מקומות שנקראו לכבודו של מייסון

העיר מייסון, מישיגן, מושב המחוז של מחוז אינגהם, שבו נמצאת בירת המדינה, לאנסינג.
מחוז מייסון, מישיגן
מייסון הול באוניברסיטת המדינה של מישיגן
מייסון הול באוניברסיטת מישיגן
בניין סטיבנס טי מייסון בלאנסינג, מישיגן
תיכון מייסון ב-Erie Township, מישיגן
בית הספר היסודי סטיבנס ת. מייסון בגרוס פוינט וודס, מישיגן
בית הספר התיכון סטיבנס ת. מייסון בעיר ווטרפורד, מישיגן
בית הספר היסודי מייסון בדטרויט, מישיגן
רחוב מייסון בגרין ביי, ויסקונסין
רחוב מייסון במילווקי, ויסקונסין
רחוב מייסון בסגינו, מישיגן
הערות שוליים

1 2 3 4 5 6 7 8 9 10  Lee, Michele. "Stevens Thomson Mason". Gunston Hall. אורכב מ-המקור ב-25 במאי 2009. נבדק ב-8 במרץ 2009. {{cite web}}:  (עזרה)
1 2 3 4 5 6  "Mason Family of Virginia". The Political Graveyard. 16 ביוני 2008. נבדק ב-8 במרץ 2009. {{cite web}}:  (עזרה)
↑  Rowland, Kate Mason (11 בינואר 1908). "General John Thompson Mason". Quarterly of the Texas State Historical Association. 11 (3). {{cite journal}}:  (עזרה)
↑  Baker, Patricia J. (2 באוגוסט 2010). "Stevens Thomson Mason". Michigan Department of History, Arts and Libraries. אורכב מ-המקור ב-28 ביולי 2009. נבדק ב-18 באפריל 2011. {{cite web}}:  (עזרה)
↑  Carter, Clarence E., ed. (1934). "Census of the Peninsula of Michigan". The Territorial Papers of the United States. Washington D.C.: Government Printing Office. 12: 1018–23.
↑  Ross, Robert B. (1890). The Patriot War. The Detroit Evening News and the Michigan Pioneer and Historical Society. p. 15.
↑  "List of Interments". New York Marble Cemetery. נבדק ב-6 בספטמבר 2009. {{cite web}}:  (עזרה)
↑  Zacharias, Pat (5 בספטמבר 1999). "The Monuments of Detroit". The Detroit News. אורכב מ-המקור ב-8 ביולי 2012. נבדק ב-28 באוקטובר 2010. {{cite news}}:  (עזרה)
↑  "Coffin believed to hold Stevens T. Mason, Michigan's 1st governor, found". MLive. Associated Press. 30 ביוני 2010. נבדק ב-25 ביוני 2024. {{cite news}}:  (עזרה)
↑  "First Michigan governor re-interred in Detroit park". Royal Oak Tribune. Associated Press. 27 באוקטובר 2010. נבדק ב-24 ביוני 2024. {{cite news}}:  (עזרה)
↑  "Michigan's first governor reburied". United Press International. 29 באוקטובר 2010. נבדק ב-1 באפריל 2012. {{cite news}}:  (עזרה)
↑  Allen, Bob (25 באוקטובר 2010). "Coffin of Michigan's First Governor on Display in Lansing". Interlochen Public Radio. אורכב מ-המקור ב-19 באוקטובר 2013. נבדק ב-23 בינואר 2013. {{cite news}}:  (עזרה)
1 2  Committee on Printing (1908). Third Record Book of the National Society of Colonial Dames in the State of Rhode Island. Providence, RI: Snow & Farnham Co. p. 385 – via Google Books.
↑  "Profile for Mason Community". epodunk.com. 2007. אורכב מ-המקור ב-8 ביוני 2011. נבדק ב-18 באפריל 2011. {{cite web}}:  (עזרה)
↑  "Bibliography on Mason County". Clarke Historical Library, Central Michigan University. נבדק ב-20 בינואר 2013. {{cite web}}:  (עזרה)
↑  Surrarrer, G. Pearl (16 ביוני 1949). "Place names of county make interesting story". Ludington Daily News. p. 7. נבדק ב-16 באוקטובר 2015. {{cite news}}:  (עזרה)
| --- | --- |
בקרת זהויות :  BnF: cb18016880m (data)  GND: 1195252021  ISNI: 0000 0000 3274 8209  LCCN: n81076840  SNAC: w6m04dhm  VIAF: 18546172   WorldCat (עם VIAF): 18546172 
הקריקטורה הוויגית הזו משנת 1837 מאשימה את מייסון בקניית קולות, תוך הבטחה צנועה של הוויגים לעניים במקרה של ניצחון של צ'ארלס סי טרוברידג' – המוזכר בשלט סמוך לאמצע העמוד.
אנדרטת Stevens T. Mason שופצה ב-2011
טרסות האורז של הקורדילרה הפיליפינית

טרסות האורז בבטאד לאחר גשם
טרסות האורז של הקורדילרה הפיליפינית הן מערכות של טרסות לגידול אורז המשתרעות בהרי הפיליפינים. הטרסות מהוות מערכת סביבתית מורכבת המשלבת מאפיינים פיזיים, אדריכליים, חברתיים, תרבותיים, כלכליים ודתיים. ארבע ממערכות הטרסות שהשתמרו בצורה הטובה ביותר, השוכנות במחוז קורדיליירה בצפון-מזרחו של האי לוזון, הוכרזו על ידי ארגון אונסק"ו כאתר מורשת עולמית ב-1995. הטרסות הוכרזו כאתר בסיכון בשנת 2001.
טרסות האורז נחשבות למונומנט היחיד בפיליפינים שבו לא ניכרות ראיות להשפעה קולוניאלית. שבטי ההרים הם בין העמים היחידים בפיליפינים אשר הצליחו להתנגד לשלטון הזר, ולשמר את תרבותם. הטרסות הן מבני האבן היחידים ששרדו מהתקופה שקדמה לכיבוש הזר של הפיליפינים, שכן התרבות המקומית עשתה שימוש בעץ לבניית מבני מגורים ומקדשים. מקובל שהקמת הטרסות החלה לפני כ-2000 שנה, אך קיימת מחלוקת באשר לייעודן המקורי. ברי שלמקימיהן היה ידע והבנה מתקדמת בהנדסת בניין ובהידראוליקה. הידע הדרוש לתחזוקת הטרסות לא הועלה על הכתב, והוא עובר בעל פה מדור לדור. כאשר הטרסות החלו לשמש לחקלאות, גידלו בהן טארו (Colocasia esculenta), ומאוחר יותר גם אורז.
הטרסות שוכנות בגבהים הנעים בין 700 ל-1,500 מטר מעל פני הים, והן משתרעות על פני שטח של כ-10,360 קמ"ר. כל ארבע מערכות הטרסות המוכרזות השתמרו בשלמותן, וסביבן אזור חיץ של חורשות המכונות "מויונג" (Muyong), כפרים וחורשות קדושות. אף שטרסות נפוצות בכל רחבי דרום-מזרח אסיה, ייחודן של הטרסות בפיליפינים הוא בגובהן הטופוגרפי הרב ובתלילות המדרונות שעליהן הוקמו. מדרונות אלה המגיעים לשיפוע של עד 70 מעלות, אינם מאפשרים שימוש בבעלי חיים או במיכון מכל סוג שהוא. האורז שנשתל בטרסות הוא מזן עמיד בפני תנאי כפור.
הטרסות נבנו על ידי הקמת קיר אבנים ראשוני ומולאו בעפר. בתוך שכבת העפר נבנתה מערכת ניקוז תת-קרקעית, וכאשר השכבה הגיעה לגובה של כמטר מתחת לגובה הרצוי, הונחה עליה שכבה של אדמה מהודקת. קירות האבן הם בגובה ממוצע של כשני מטרים, אך קיימים קירות המגיעים עד לגובה של שישה מטרים. הטרסות עוטפות את מורדות המדרונות לאורך קווי הגובה הטופוגרפיים, והחורשות שוכנות מעליהן ומתוחזקות בהתאם למסורת השבטית. תחזוקה שוטפת זו של החורש העילי מבטיחה אספקת מים סדירה השומרת על הצפת הטרסות. הטרסות נבנו באופן שיאפשר את חלוקת המים באופן שוויוני לאורך כל המדרון, ומבלי שטרסה מסוימת תעצור את זרימתם ותמנע מים מאלה שמתחתיה. במעלה המדרונות הוקמו מערכות מורכבות של סכרים, תעלות וצינורות חיזרן, המתוחזקים בצורה שיתופית והמנקזים את המים אל הנחלים שבין המדרונות.
הכפרים שוכנים בסמוך לטרסות וכל אחד מהם מתחלק לקבוצות של מספר בתים שבכל אחת מהן מתגוררת משפחה מורחבת אחת. הבתים בנויים מעץ והם ניצבים על ארבעה עמודים. הגישה אליהם היא באמצעות סולם המורם בשעות הלילה. בכל הבתים, העשויים מעץ, יש חדר בודד, והם נושאים גג בצורת פירמידה. במרחק מה מקבוצת הבתים שוכן האזור המקודש, שבו ניצבת בדרך כלל חורשה, ובה מתגוררים ה"מומבאקי" (Mumbaki) המופקדים על עבודת הפולחן.
ראו גם

סובאק
טרסות האורז בבנאווה
1963 בארצות הברית

| 0 | 1 | 2 | 3 |
| --- | --- | --- | --- |
| «««  1962   1961  1960 |  דגל ארצות הברית | 1963  בארצות הברית |  »»»  1964   1965   1966 |
כל ערכי השנים בארצות הברית • אירועים בולטים בעולם ב-1963 פורטל ארצות הברית • לוח שנה של שנת 1963
1963 בארצות הברית הייתה השנה בה חגגה ארצות הברית 187 שנה מיום היווסדה.
הנהגה

הנשיא: ג'ון פיצג'רלד קנדי (המפלגה הדמוקרטית) עד 22 בנובמבר, לינדון ג'ונסון (המפלגה הדמוקרטית)
סגן הנשיא: לינדון ג'ונסון (המפלגה הדמוקרטית) עד 22 בנובמבר, התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו.
21 במרץ – כלא אלקטרז בסן פרנסיסקו נסגר
10 באפריל – הצוללת האמריקאית USS Thresher טובעת ליד קייפ קוד, מסצ'וסטס. נספים 129 אנשי צוות
18 באוגוסט – המאבק של התנועה לזכויות האזרח של ארצות הברית: ג'יימס מרדית הוא האזרח השחור הראשון המסיים את לימודיו באוניברסיטת מיסיסיפי
28 באוגוסט – מרטין לותר קינג נואם את נאומו ההיסטורי "יש לי חלום" מול כ-200,000 איש במסגרת המצעד לוושינגטון למען תעסוקה וחירות מעל מדרגות אנדרטת לינקולן בוושינגטון
22 בנובמבר – ג'ון פ. קנדי, נשיא ארצות הברית, נרצח בדאלאס, טקסס.
22 בנובמבר – לינדון ג'ונסון מושבע כנשיא ארצות הברית.
24 בנובמבר – ג'ק רובי יורה למוות בלי הארווי אוסוואלד, החשוד ברצח קנדי
25 בנובמבר – ג'ון פ. קנדי נקבר בבית הקברות הלאומי ארלינגטון
29 בנובמבר – נשיא ארצות הברית לינדון ג'ונסון מורה בצו נשיאותי על הקמת ועדת וורן לחקר רצח קנדי
8 בדצמבר – אסון התעופה הגדול בהיסטוריה שנגרם כתוצאה ממכת ברק: התרסקות טיסה 214 של פאן אם, טיסת פנים בארצות הברית
28 באוגוסט: מרטין לותר קינג נושא את נאומו המפורסם "יש לי חלום"
22 בנובמבר: הנשיא ג'ון פ. קנדי נרצח בדאלאס, טקסס
22 בנובמבר: לינדון ג'ונסון מושבע כנשיא ארצות הברית.
נולדו

9 בפברואר – בריאן גרין, פיזיקאי אמריקני
17 בפברואר – מייקל ג'ורדן, כדורסלן אמריקאי
18 במרץ – ונסה ויליאמס, זמרת אמריקאית
27 במרץ – קוונטין טרנטינו, במאי קולנוע אמריקאי
18 באפריל – קונאן או'בריין, קומיקאי ומנחה טלוויזיה אמריקאי, זוכה פרס אמי
25 במאי – מייק מאיירס, שחקן וקומיקאי קנדי
9 ביוני – ג'וני דפ, שחקן קולנוע אמריקאי
15 ביוני – הלן האנט, שחקנית קולנוע אמריקאית
5 ביולי – אידי פאלקו, שחקנית אמריקאית
30 ביולי – ליסה קודרו, שחקנית אמריקאית-יהודייה
9 באוגוסט – ויטני יוסטון, זמרת פופ, אמריקאית
19 באוגוסט – ג'ון סטיימוס, שחקן אמריקאי
22 באוגוסט – טורי איימוס, זמרת אמריקאית
6 באוקטובר – אליזבת שו, שחקנית אמריקאית
31 באוקטובר – רוב שניידר, שחקן אמריקאי
18 בדצמבר – בראד פיט, שחקן קולנוע
נפטרו

29 בינואר – רוברט פרוסט, משורר אמריקאי (נולד ב-1874)
11 בפברואר – סילביה פלאת', משוררת וסופרת אמריקאית (התאבדה) (נולדה ב-1932)
12 ביוני – מדגר אוורס, פעיל זכויות אדם אמריקאי (נולד ב-1925), נרצח בג'קסון (מיסיסיפי)
21 בנובמבר – רוברט פרנקלין סטראוד, נודע בכינויו "איש הציפורים מאלקטרז" (נולד ב-1890)
22 בנובמבר – ג'ון פיצג'רלד קנדי, נשיא ארצות הברית (נולד ב-1917), נרצח על ידי לי הארווי אוסוואלד
24 בנובמבר – לי הארווי אוסוואלד, החשוד ברצח קנדי, נרצח על ידי ג'ק רובי (נולד ב-1939)
14 בדצמבר – דיינה וושינגטון, זמרת אמריקאית (נולדה ב-1924)
ג'ון פיצג'רלד קנדי
טיסה 804 של איג'יפטאייר

| --- | --- |
המטוס שהתרסק בצילום מ-2011
המטוס שהתרסק בצילום מ-2011
 תאריך:  19 במאי 2016
 שעה:  02:45
 מיקום:  הים התיכון, המרחב האווירי של מצרים
 קואורדינטות:  33°40′32.52″S 28°47′32.64″E﻿ / ﻿33.6757000°S 28.7924000°E﻿ / -33.6757000; 28.7924000
 הרוגים:  66
 נעדרים:  0
 ניצולים:  0
 המעורבים באסון

כלי טיס
 כלי טיס:  איירבוס A320
 מספר זנב:  SU-GCC
 מוצא:  פריז, צרפת
 יעד:  קהיר, מצרים
 מפעיל:  איג'יפטאייר
 נוסעים:  56
 אנשי צוות:  10
 הרוגים:  66
 ניצולים:  0
  (למפת המזרח התיכון מוגדלת) מיקום ההתרסקות(למפת המזרח התיכון רגילה) מיקום ההתרסקות מסלול הטיסה ומקום ההעלמות מעל הים התיכון
טיסה 804 של איג'יפטאייר הייתה טיסת נוסעים בינלאומית מנמל התעופה שארל דה גול בפריז, צרפת, אל נמל התעופה הבינלאומי של קהיר בקהיר, מצרים, שבוצעה על ידי חברת התעופה המצרית איג'יפטאייר במטוס מדגם איירבוס A320. הטיסה נעלמה ממצגי המכ"ם בשעה 02:45 לפנות בוקר ב-19 במאי 2016, זמן קצר לאחר שנכנסה למרחב האווירי של מצרים, מעל הים התיכון.
על המטוס היו 56 נוסעים, שבעה אנשי צוות, ושלושה מאבטחים.
שר התעופה האזרחית של מצרים וראש שירות הביטחון הפדרלי של רוסיה העריכו שהמטוס הופל במתקפת טרור.
מומחי תעופה שחקרו את ההתרסקות הקטלנית מטעם ה-BEA הודיעו באפריל 2022 כי הסיבה המשוערת להתרסקות הייתה שריפה בטס-הטייס, בעקבות דליפת חמצן ממסכות-החירום של טייס-המשנה.
המטוס

המטוס, מדגם איירבוס A320, בעל קוד הרישוי SU-GCC, ביצע את טיסתו הראשונה ב-25 ביולי 2003 ונכנס לשירות חברת התעופה המצרית מספר חודשים מאוחר יותר.
המטוס עבר בדיקה ב-18 במאי, אותו היום בו המריא מפריז לקהיר, אך לפני טיסה זו הוא ביצע עוד 4 טיסות (3 טיסות ליעדים באפריקה וטיסת ההלוך מקהיר לפריז).
המטוס טס בערך 48,000 שעות עד היעלמותו.
הטיסה

המטוס המריא מנמל התעופה שארל דה גול בפריז ב-18 במאי 2016 בשעה 23:09 זמן מקומי, והיה אמור לנחות בקהיר בשעה 03:05. בשעה 02:30, בעודו טס בגובה של 36,975 רגל (11,270 מטרים) במרחק של 282 ק"מ מחופי מצרים וזמן קצר לאחר שנכנס אל המרחב האווירי המצרי, נעלם המטוס מהמכ"ם, 3 שעות ו-25 דקות לאחר ההמראה.
דווח כי בשעה 04:26 זמן מקומי נשלח איתות חירום מהאזור בו המטוס נעלם, אך צבא מצרים דחה את הדיווחים הללו ומסר כי לא התקבלו אותות מצוקה מהמטוס.
על פי שר ההגנה היווני, פאנוס קאמנוס, סטה המטוס ממסלולו זמן קצר לאחר שנכנס למרחב הפיקוח התעופתי של מצרים. בגובה 11 קילומטר ביצע המטוס פנייה חדה של 90 מעלות שמאלה, ומיד לאחר מכן פנה 360 מעלות ימינה, והחל לצלול מטה. קשר המכ"ם נותק בגובה 3 קילומטר. שר התעופה האזרחית של מצרים הכחיש את המידע ואמר שלא בוצעו תנועות חריגות לפני שהמטוס נעלם, אך ייתכן שהמכ"מים המצריים לא היו מסוגלים לעקוב אחר המטוס באופן מדויק כמו המכ"מים היווניים בשל מרחקם מהמטוס.
דווח כי תושבים באיי יוון הסמוכים לאזור היעלמות המטוס ראו "להבות בשמיים".
נוסעים ואנשי צוות

| לאום | מספר |
| --- | --- |
אלג'יריה אלג'יריה: 1
בלגיה בלגיה: 1
קנדה קנדה: 1
צ'אד צ'אד: 1
מצרים מצרים: 30
צרפת צרפת: 15
עיראק עיראק: 2
כווית כווית: 1
פורטוגל פורטוגל: 1
ערב הסעודית ערב הסעודית: 1
סודאן סודאן: 1
אוסטרליה אוסטרליה /  הממלכה המאוחדת הממלכה המאוחדת: 1
אנשי צוות: 10
לכמה מהנוסעים יש אזרחות כפולה.   הכמויות מבוססות על נתונים מוקדמים.
נוסעים ואנשי צוות > נוסעים

56 נוסעים מ-12 מדינות היו על סיפון המטוס. שלושה מהם ילדים, בהם שני תינוקות.
נוסעים ואנשי צוות > אנשי צוות

על הסיפון היו עשרה אנשי צוות, בהם שלושה מאבטחים של איג'יפטאייר, חמישה דיילים ושני טייסים. על פי חברת התעופה, חווה הקפטן 6,275 שעות טיסה, מתוכם 2,101 על מטוס ה-A320, והקצין הראשון 2,766 שעות.
מאמצי החיפוש וההצלה

ביום היעלמות המטוס נפתח מבצע רב-לאומי נרחב לחיפושו. מצרים ויוון שלחו צוותי חיפוש בניסיון לאתר את המטוס ואת נוסעיו בים התיכון. חיל האוויר היווני שלח לאזור מטוס הרקולס וספינה של חיל הים. צרפת ובריטניה הודיעו גם הן שישלחו כוחות סיוע.
למחרת ההתרסקות הודיע צבא מצרים שמצא את שברי המטוס וחפצים אישיים של הנוסעים כ-290 ק"מ מצפון לאלכסנדריה.
ב-20 במאי נמצאו שרידי המטוס וגופות וכל נוסעי הטיסה הוכרזו מתים. בהמשך החיפושים נמצאו הקופסאות השחורות של המטוס.
הערות שוליים

↑  C. N. N. Staff, EgyptAir missing plane MS804: Live updates, CNN
↑  סוכנויות הידיעות, מצרים: סבירות גבוהה שהמטוס הופל במתקפת טרור, באתר ynet, 19 במאי 2016.
↑  "Oxygen fire in cockpit study - Accident to the A320 registered SU_GCC on 19 May 2016" (PDF).
1 2  Roland Hughes, David Gritten and Stephen Robb, EgyptAir Flight MS804 latest updates, BBC.
↑  EgyptAir flight MS804 - Flightradar24, www.flightradar24.com
↑  אי-פי, רויטרס, מטוס "איג'פט אייר" שידר אותות המעידים על עשן זמן קצר לפני שהתרסק, באתר הארץ, 21 במאי 2016.
↑  באתר BBC
↑  רועי קייס, מצרים הודיעה: נמצאו שברי המטוס שהתרסק, באתר ynet, 20 במאי 2016.
↑  The Latest: French investigators question Paris airport crew, באתר Associated Press, ‏20 במאי 2016
↑  שוחזר מכשיר הקלטה נוסף מהמטוס המצרי שהתרסק, באתר ynet, 17 ביוני 2016
ויליאם אורלנדו באטלר

ויליאם אורלנדו באטלר (באנגלית: William Orlando Butler‏; 19 באפריל 1791 – 6 באוגוסט 1880) היה פוליטיקאי אמריקאי ומייג'ור גנרל של צבא ארצות הברית מקנטקי. הוא כיהן כחבר קונגרס דמוקרטי מקנטקי בין השנים 1839 ל-1843, והיה המועמד הדמוקרטי לסגן הנשיא תחת לואיס קאס בבחירות לנשיאות ארצות הברית ב-1848.
באטלר נולד במחוז ג'סמין, קנטקי, למד משפטים לאחר שסיים את לימודיו באוניברסיטת טרנסילבניה(אנ'). הוא שירת במלחמת 1812, השתתף בקרב התמזה ובקרב ניו אורלינס. לאחר המלחמה, הוא עסק בעריכת דין בקרולטון, קנטקי, ושירת לזמן קצר בבית הנבחרים של קנטקי. הוא שירת בבית הנבחרים של ארצות הברית מ-1839 עד 1843 לפני שהתמודד על תפקיד מושל קנטקי ב-1844. הוא הפסיד בבחירות למושל ב-1844 למועמד הוויגי ויליאם אוסלי.
במהלך מלחמת ארצות הברית–מקסיקו, באטלר שימש כגנרל של מתנדבים. הוא היה סגן המפקד של הגנרל זאכרי טיילור במהלך קרב מונטריי ומאוחר יותר החליף את וינפילד סקוט כמפקד הכוחות האמריקאים שכבשו את מקסיקו סיטי. הוועידה הלאומית הדמוקרטית של 1848 מינתה כמועמדים לנשיא וסגן הנשיא את קאס ובאטלר, אבל הצמד הוויגי של טיילור ומילרד פילמור זכה בבחירות לנשיאות ב-1848. הוא השתתף בוועידת השלום של 1861, אשר ביקשה לנטרל את משבר ההיפרדות שהתעורר בעקבות הבחירות לנשיאות ב-1860. במהלך מלחמת האזרחים, באטלר היה דמוקרט מלחמה שהעדיף את האיחוד.
ביוגרפיה > ראשית חייו

באטלר נולד ב-19 באפריל 1791 במחוז ג'סמין, קנטקי (אז מחוז פאייט), היה בנם של מילדרד הוקינס והגנרל פרסיבל באטלר, וסיים את לימודיו באוניברסיטת טרנסילבניה ב-1812. הוא החל את לימודי המשפטים אצל רוברט ויקליף, אך השכלתו נקטעה במלחמת 1812.
ביוגרפיה > מלחמת 1812 > קרב נהר רייזין

כשהחלה מלחמת 1812, באטלר התנדב כטוראי להילחם בבריטים ובאינדיאנים. הוא השתתף בקרב על נהר רייזין. במהלך הקרב, באטלר וחבריו החיילים הגנו על עצמם מאחורי גדר. האינדיאנים המטירו אש כל כך עזה על הגדר, שכשהיא הסתיימה גילה באטלר שבגדיו מלאי כדורים. בזמן שהבריטים הושמדו על ידי רובאים אמריקאים מאחורי חיפוי גדרות מהעמדה השמאלית של הקווים האמריקאים, הציבו הבריטים את חייליהם בכיסוי של אסם מול העמדות האמריקאיות במרחק של 150 מטרים. באטלר התנדב לנהל מבצע פגע וברח להרוס את האסם כדי למנוע מהבריטים מחסה באסם. באטלר נשא אוד אש מול ירי מתמשך של האויב, באטלר דהר אל האסם והצית אותו. באטלר נסוג בחזרה לקווים האמריקאים כדי לאסוף קש. לאחר מכן הוא דהר לאסם כדי להניח את הקש על האש. כשהאסם נהרס, באטלר חזר בשלום לקווי האמריקאי. מאוחר יותר, כל הכוח האמריקאי הובס ונלכד.
ביוגרפיה > מלחמת 1812 > קרב התמזה

לאחר שהבריטים תפסו את באטלר ושלחו אותו לפורט ניאגרה שם הוא נשאר עד שהבריטים שחררו אותו על תנאי. הוא חזר לקנטקי רק כדי להצטרף לכוחות האמריקאים שפגשו את הבריטים והאינדיאנים בקרב התמזה ב-1813.
ביוגרפיה > מלחמת 1812 > קרב ניו אורלינס

באטלר ואנשיו נשלחו לניו אורלינס כדי לסייע לאנדרו ג'קסון בהגנה על העיר. הוא הוכיח את עצמו במהלך הקרב על ניו אורלינס. בין האנשים בפיקודו היה מושל פלורידה לעתיד ריצ'רד קית' קאל, שיישאר ידיד לכל החיים עם באטלר.
ביוגרפיה > קריירה פוליטית

לאחר תום מלחמת 1812 חזר באטלר לקנטקי, חידש את לימודי המשפטים והתקבל ללשכה. מ-1817 עד 1844, עסק בעריכת דין בקרולטון. באטלר שירת בבית הנבחרים בקנטקי בשנים 1817 ו-1818. מ-1839 עד 1843 כיהן כחבר קונגרס. ב-1844 הוא קיבל מועמדות פה אחד של המפלגה הדמוקרטית למושל. תואר כמועמד האדיר ביותר שהדמוקרטים הציעו אי פעם לתפקיד המושל, המירוץ של באטלר נגד המועמד הוויגי וויליאם אוסלי היה קרוב. אוסלי ניצח עם 59,680 קולות לעומת 55,056 קולות של באטלר.
ביוגרפיה > מלחמת ארצות הברית–מקסיקו

כשפרצה מלחמת ארצות הברית–מקסיקו, באטלר שוב הצטרף לצבא. ב-29 ביוני 1846 הוא מונה לגנרל של מתנדבים ופיקד על דיוויזיית המתנדבים הראשונה בצבא הכיבוש. הוא שירת כסגן מפקד של זאכרי טיילור במהלך קרב מונטריי, בו נפצע. ב-18 בפברואר 1848, הוא החליף את הגנרל וינפילד סקוט כגנרל המפקד של הצבא האמריקני במקסיקו סיטי. הוא עזב את השירות ב-18 באוגוסט 1848, לאחר שנבחר כמועמד לסגן הנשיא הדמוקרטי.
ביוגרפיה > בחירות 1848

בשנת 1848, באטלר היה המועמד הדמוקרטי לסגן נשיא ארצות הברית. בוועידה הלאומית הדמוקרטית של 1848, הנציג פרנסיס פ. בלייר היה מנהיג התנועה למנות את באטלר לצד לואיס קאס, ובאטלר זכה במועמדות בהצבעה הראשונה על פני ג'ון א. קוויטמן וויליאם ר. קינג. בבחירות הכלליות, הצמד של קאס ובאטלר הובס על ידי המועמדים הוויגים זאכרי טיילור ומילרד פילמור. באטלר היה המועמד הדמוקרטי לסגן נשיא שאינו מכהן הראשון שהפסיד בבחירות.
ביוגרפיה > אחרית חייו

באטלר דחה את תפקיד מושל טריטוריית נברסקה שהציע לו הנשיא פרנקלין פירס ב-1854.
מבחינה פוליטית, באטלר היה מתון. למרות שהיה בעל עבדים, הוא התנגד להרחבת העבדות והעדיף אמנציפציה משפטית הדרגתית. הוא עמד בתקיפות על שימור האיחוד והיה דמוקרט של האיחוד במהלך מלחמת האזרחים.
הוא נכח בוועידת השלום של 1861, מפגש של מנהיגים פוליטיים שנפגשו בוושינגטון הבירה, בניסיון למנוע את מלחמת האזרחים האמריקאית הממשמשת ובאה.
באטלר גם חיבר כרך שירה בשם "קרן איש הסירה ושירים אחרים".
ביוגרפיה > מוות וקבורה

באטלר מת בקרולטון, קנטקי, ב-6 באוגוסט 1880, בגיל 89. הוא נקבר בבית הקברות של משפחת באטלר בקרולטון.
מורשת

בית הגנרל ויליאם או. באטלר, ביתו בקרולטון, קנטקי, רשום במרשם הלאומי של מקומות היסטוריים.
פוסטר קמפיין קאס/באטלר
באטלר בשנותיו האחרונות
תורת הקבוצות

תורת הקבוצות היא תורה מתמטית בסיסית העוסקת במושג הקבוצה, שהיא אוסף מופשט של איברים שונים זה מזה. התורה מאפשרת טיפול מתמטי מדויק במושגי יסוד במתמטיקה כגון יחס, פונקציה, מספר ואינסוף. תורת הקבוצות האקסיומטית, המנוסחת בשפה של הלוגיקה המתמטית, מספקת תשתית לכל תחומי המתמטיקה. כשלעצמה, תורת הקבוצות עוסקת בעיקר בתכונות של מונים וסודרים.
את תורת הקבוצות החל לפתח גאורג קנטור ב-1870, בעקבות קשיים שהתעוררו בתורת הפונקציות הממשיות. קנטור חקר קבוצות של נקודות אי-רציפות, ואחר-כך קבוצות כלליות יותר. את מחקריו סיכם בשני מאמרים שפורסמו ב-1895 וב-1897 תחת הכותרת "תרומה ליסודות התאוריה של מספרים טרנספיניטים" (בגרמנית במקור), בכתב-העת Mathematische Annalen.
בתחילת המאה ה-20 התגלו בתורת הקבוצות פרדוקסים, שנבעו מהיותה מתירנית מדי וחסרת ביסוס אקסיומטי נאות. לשם פתרונן פותחה תורת הקבוצות האקסיומטית, ובעקבות צעד זה ההתייחסות לתורת הקבוצות ללא הביסוס האקסיומטי הקפדני נקראת תורת הקבוצות הנאיבית. תורת הקבוצות הנאיבית עודנה נלמדת כקורס בסיסי באוניברסיטאות, שכן היא פשוטה יותר להבנה והתוצאות שלה נכונות גם בגרסה האקסיומטית.
הגדרת הקבוצה

קבוצה מוגדרת כאוסף של איברים. לכל קבוצה ולכל עצם בעולם נכונה בדיוק אחת משתי האפשרויות הבאות:
העצם איבר בקבוצה
העצם אינו איבר בקבוצה
את השייכות לקבוצה מסמנים באות היוונית אפסילון. הסימון " x\in A" אומר " x שייך ל־ A" במשמעות של  x איבר בקבוצה  A. אם  x אינו איבר של  A, מסמנים  x\notin A.
בקבוצה אין משמעות לחזרות. כלומר, איבר לא יכול להופיע פעמיים בקבוצה: או שהוא שייך לה – או שאינו שייך. לדוגמה, הקבוצה  \left\{x,x,x\right\} היא בדיוק הקבוצה  \left\{x\right\}, כלומר:  \left\{x,x,x\right\}=\left\{x\right\}. בנוסף, אין חשיבות לסדר בייצוג הקבוצה, למשל:  \left\{1,2,3\right\}=\left\{2,3,1\right\}.
נתבונן עתה בקבוצה  A ועליה נשאל, "האם בקבוצה  A יש איברים?"
אם אין בה איברים, זוהי הקבוצה הריקה ונסמן:  A=\emptyset .
אם קיימים בה איברים, אז היא אינה ריקה:  A\neq \emptyset .
את הקבוצה  A שבה קיימים רק שלושת האיברים  a,b,c נסמן:  A=\left\{a,b,c\right\}.
אפשרות סימון נוספת היא על ידי תנאי, כלומר:  A=\left\{a\mid P(a)\ is\ True\right\}, קבוצת כל ה-a-ים שעבורם הפסוק הלוגי  P(a) (תנאי כלשהו) מתקיים.
יחסי ההכלה

אומרים ש- A מוכלת ב- B או חלקית ל- B (ומסמנים  A\subseteq B) אם כל איבר של  A הוא איבר של  B. יחס חשוב זה מגדיר שוויון בין קבוצות: קבוצות הן שוות אם ורק אם יש להן אותם איברים. באופן שקול:  A=B אם ורק אם  A\subseteq B וגם  B\subseteq A. זו תכונה מהותית של קבוצות, הממחישה שאין להן מבנה או תכונות מעבר לרשימת האיברים שהן מכילות. שילוב היחסים מאפשר להגדיר חלקיות ממש:  A חלקית ממש לקבוצה  B אם ורק אם היא חלקית לה, אך אינה שווה לה; במקרה זה נסמן  A\subset B או  A\varsubsetneq B. כלומר, כל האיברים שבקבוצה  A שייכים גם לקבוצה  B, אך קיים לפחות איבר אחד אשר שייך ל־ B ואינו שייך ל־ A.
פעולות על קבוצות

באוסף של קבוצות מתקיימות הפעולות הבאות:
איחוד: האיחוד של שתי קבוצות  A ו- B הוא קבוצה המכילה את כל האיברים של  A ואת כל האיברים של  B, בלי איברים אחרים. האיחוד של  A ו- B נכתב בדרך כלל כך:  A\cup B.
חיתוך: החיתוך של שתי קבוצות  \ A ו- \ B הוא הקבוצה המכילה את כל האיברים ב- \ A ששייכים גם ל- \ B (או באופן שקול, כל האיברים ב- \ B ששייכים גם ל- \ A), ורק אותם. החיתוך של  \ A ו- \ B נכתב בדרך כלל כך:  \ A\cap B. בכתיב פורמלי:  \ x\in A\cap B ( \ x הוא איבר ב- \ A\cap B) אם ורק אם  \ x\in A וגם  \ x\in B.
משלים: משלים של קבוצה  G הוא קבוצה אחרת, אשר מכילה את כל האיברים שאינם נמצאים ב- G. זאת ביחס לקבוצה  U כלשהי שהיא הקבוצה האוניברסלית - קבוצה שבהקשר הנוכחי של הדיון, כל קבוצה שעליה נדבר היא תת קבוצה של  U. נהוג לסמן משלים בסימונים  G^{c} או  {\bar {G}}.
הפרש: ההפרש בין קבוצה  A לקבוצה  B הוא הקבוצה המכילה את כל האיברים ששייכים ל- A אך לא ל- B. מסמנים את ההפרש ב- A\setminus B או  A-B. בכתיב פורמלי:  x\in A\setminus B ( \ x הוא איבר ב- A\setminus B) אם ורק אם  x\in A וגם  x\notin B.
מכפלה קרטזית: בהינתן שתי קבוצות  A,B, המכפלה הקרטזית שלהן מסומנת  A\times B והיא הקבוצה שמכילה את אוסף הזוגות הסדורים  (a,b) כך ש- a\in A,  b\in B.
הפרש סימטרי: הפרש סימטרי של שתי קבוצות  A,B הוא הקבוצה  C המורכבת מכל איברי  A שלא שייכים ל- B וכל איברי  B שלא שייכים ל- A - כלומר, כל האיברים השייכים בדיוק לאחת הקבוצות.
קבוצת החזקה: קבוצת החזקה של קבוצה נתונה  A היא קבוצת כל תתי הקבוצות של  A, היינו  P(A)=\{B:B\subseteq A\}. עוצמת קבוצת החזקה היא  2^{|A|}, ומשפט קנטור קובע כי עוצמת קבוצת החזקה גדולה ממש מעוצמת הקבוצה.